rejauldu/bengali-wikipedia huggingface dataset:
ডেভিড পল হিউজ (; জন্ম: ১৩ মে, ১৯৪৭) ল্যাঙ্কাশায়ারের নিউটন লে উইলোজ এলাকায় জন্মগ্রহণকারী বিখ্যাত ও সাবেক ইংরেজ প্রথম-শ্রেণীর ক্রিকেট তারকা। ১৯৬৭ থেকে ১৯৯১ সময়কালে ঘরোয়া প্রথম-শ্রেণীর কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন।  দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংয়ে পারদর্শিতা দেখিয়েছেন ডেভিড হিউজ।   কাউন্টি ক্রিকেট  ল্যাঙ্কাশায়ারের নিউটন লে উইলোজ এলাকায় ডেভিড হিউজের জন্ম। ১৯৬৭ সালে প্রথম-শ্রেণীর ক্রিকেটে অভিষেক ঘটে তার। ১৯৭০ সালে ক্যাপ লাভ করেন।  দুই দশকেরও অধিক সময়কাল ল্যাঙ্কাশায়ারের পক্ষে সাহসী ভূমিকা নিয়ে অগ্রসর হয়েছেন। এ সময়ে ১০৪১৯ রান তুলেছেন ও ৬৫৫ উইকেট দখল করেছেন। দলে তিনি মূলতঃ অল-রাউন্ডারের ভূমিকায় অবতীর্ণ হয়েছিলেন। ডানহাতে ব্যাটিংয়ের পাশাপাশি বামহাতি স্পিনার হিসেবে খেলতেন।  ২৮ জুলাই, ১৯৭১ তারিখে জিলেট কাপের সেমিফাইনালে গ্লুচেস্টারশায়ারের বিপক্ষে নয় নম্বরে ব্যাট হাতে মাঠে নামেন। দলটির জয়ের জন্যে তখনো ৫ ওভারে ২৫ রানের দরকার ছিল। মন্দ আলোকের কারণে আম্পায়ারদ্বয় খেলা শেষ করেন ও পরের দিন সকালে নিয়ে যান। এ অবস্থায় তিনি আম্পায়ার আর্থার জেপসনকে জিজ্ঞেস করলেন, আপনি তো চাঁদ দেখতে পাচ্ছেন। এটি আসলে কতদূরে?The Times, obituary of David Mortimore, 19 February 2014 হিউজ এক ওভারেই ২৪ রান তুলেন ও ল্যাঙ্কাশায়ারকে জয় এনে দেন।  ১৯৮০-এর দশকের মাঝামাঝি সময়ে ল্যাঙ্কাশায়ারের সদস্যরূপে তিনবার বিদেশ গমন করেন। তবে, স্বদেশে অবস্থানকালীন অংশগ্রহণকৃত ৪৪৭টি প্রথম-শ্রেণীর খেলাগুলোর বাইরে মাত্র দশটি খেলায় অনুপস্থিতি ছিল তার। ১৯৭১-৭২ মৌসুমে ডি. এইচ. রবিন্স একাদশের সদস্যরূপে দক্ষিণ আফ্রিকা গমন করেন। ১৯৭৫-৭৬ ও ১৯৭৬-৭৭ মৌসুমে তাসমানিয়ার পক্ষে খেলেন।   অধিনায়কত্ব লাভ  ১৯৮৭ সালে ল্যাঙ্কাশায়ারের অধিনায়কত্ব লাভ করেন। ১৯৯১ সালে অবসরগ্রহণের পূর্ব-পর্যন্ত এ দায়িত্বে ছিলেন ডেভিড হিউজ। তন্মধ্যে অধিনায়কত্ব লাভের শুরুর দিকের বছরে ল্যাঙ্কাশায়ার দল কাউন্টি চ্যাম্পিয়নশীপে দ্বিতীয় স্থানে ছিল।  ঘরোয়া ইংরেজ কাউন্টি ক্রিকেটে অসাধারণ ক্রীড়াশৈলী প্রদর্শনের স্বীকৃতিস্বরূপ ১৯৮৮ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন ডেভিড হিউজ। ১৯৮১ ও ১৯৯২ সালে দুইবার আর্থিক সুবিধা গ্রহণের খেলার জন্য মনোনীত হন। এতে তিনি সর্বমোট £১৪৫০০০ পাউন্ড-স্টার্লিং লাভ করেছিলেন।   তথ্যসূত্র    বহিঃসংযোগ       বিষয়শ্রেণী:১৯৪৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:তাসমানিয়ার ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:ল্যাঙ্কাশায়ারের ক্রিকেটার বিষয়শ্রেণী:ল্যাঙ্কাশায়ার ক্রিকেট অধিনায়ক বিষয়শ্রেণী:ডি. এইচ. রবিন্স একাদশের ক্রিকেটার বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
জর্জ ফিট্‌জারেল্ড স্মুট ৩ মার্কিন যুক্তরাষ্ট্রের জ্যোতিঃপদার্থবিজ্ঞানী, বিশ্বতত্ত্ববিদ এবং পদার্থবিজ্ঞানী। তিনি ২০০৬ সালে বিজ্ঞানী জন সি. ম্যাথারের সাথে যৌথভাবে পদার্থবিজ্ঞানে নোবেল পুরস্কার লাভ করেন। তার গবেষণার মূল বিষয় মহাজাগতিক ক্ষুদ্রতরঙ্গ পটভূমি বিকিরণ। এই বিকিরণের এনিসোট্রপির মধ্যে কৃষ্ণ বস্তু বিকিরণ আবিষ্কারের জন্যই নোবেল পুরস্কার লাভ করেন। এই গবেষণার ফলেই কোবে নামক কৃত্রিম উপগ্রহ দ্বারা মহা বিস্ফোরণ তত্ত্বের প্রমাণ সংগ্রহ করা সম্ভব হয়েছে। নোবেল কমিটির মতে কোবে প্রকল্প বিশ্বতত্ত্বকে আধুনিক এবং সূক্ষ্ণ বিজ্ঞান হিসেবে প্রতিষ্ঠিত করতে সমর্থ হয়েছে।   তথ্যসূত্র    বহিঃসংযোগ   George F. Smoot Webpage at the UC Berkeley website.  Biography: George F. Smoot  Short biography: George F. Smoot  Smoot's research group  U.S. Patent 4027494 Low gravity phase separator (George F. Smoot)  বিষয়শ্রেণী:জীবিত ব্যক্তি বিষয়শ্রেণী:মার্কিন পদার্থবিজ্ঞানী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:১৯৪৫-এ জন্ম বিষয়শ্রেণী:আলবার্ট আইনস্টাইন পদক বিজয়ী বিষয়শ্রেণী:মার্কিন অজ্ঞেয়বাদী বিষয়শ্রেণী:২০শ শতাব্দীর মার্কিন জ্যোতির্বিজ্ঞানী বিষয়শ্রেণী:মার্কিন নোবেল বিজয়ী বিষয়শ্রেণী:মার্কিন বিশ্বতত্ত্ববিদ বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির শিক্ষক বিষয়শ্রেণী:অসদ বাস্তবতা
thumb|দাপ্তরিক প্রতিকৃতি, ২০২৩ জন ম্যাকেঞ্জি নিকলসন  (জন্ম ২৩ জুন ১৯৬১)  একজন স্কটিশ সাংবাদিক, সম্প্রচারক এবং স্কটিশ ন্যাশনাল পার্টি (এসএনপি) রাজনীতিবিদ।  ২০১৯ সালের সাধারণ নির্বাচনের পর থেকে তিনি ওচিল এবং দক্ষিণ পার্থশায়ারের সংসদ সদস্য (এমপি) ছিলেন। তিনি পূর্বে পূর্ব ডানবার্টনশায়ারের এমপি ছিলেন, ২০১৫ সালের সাধারণ নির্বাচনে নির্বাচিত হয়েছিলেন এবং ২০১৭ সালের সাধারণ নির্বাচনে পরাজিত হয়েছিলেন।  তিনি এসএনপি শ্যাডো সেক্রেটারি অফ স্টেট ফর কালচার, মিডিয়া এবং স্পোর্ট, হাউস অফ কমন্স কালচার, মিডিয়া এবং স্পোর্ট কমিটির সদস্য, গণতন্ত্র ও সংবিধানের জন্য অল পার্টি পার্লামেন্টারি গ্রুপের চেয়ার এবং গ্লোবাল এলজিবিটি+ অধিকারের APPG- এর ডেপুটি চেয়ার।   তথ্যসূত্র   বিষয়শ্রেণী:১৯৬১-এ জন্ম বিষয়শ্রেণী:যুক্তরাজ্যের এলজিবিটিকিউ সংসদ সদস্য বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:স্কটিশ জাতীয় দলের সংসদ সদস্য বিষয়শ্রেণী:গ্লাসগোর নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:স্কটিশ গে রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:হার্ভার্ড কেনেডি স্কুলের প্রাক্তন শিক্ষার্থী বিষয়শ্রেণী:গ্লাসগো বিশ্ববিদ্যালয়ের প্রাক্তন শিক্ষার্থী
নোয়াখালী-৯ আসন ছিল বাংলাদেশের জাতীয় সংসদের নির্বাচনী এলাকার একটি। এটি নোয়াখালী জেলায় অবস্থিত জাতীয় সংসদের আসন ছিল।   সীমানা    ইতিহাস  নোয়াখালী-৯ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩মোহাম্মদউল্লাহবাংলাদেশ আওয়ামী লীগ১৯৭৯মোহাম্মদ মমিন উল্লাহবাংলাদেশ জাতীয়তাবাদী দলআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"   বিষয়শ্রেণী:নোয়াখালী জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
দায়িত্বপ্রাপ্ত রাষ্ট্রপতির মেয়াদটি ২৩ শে এপ্রিল, ২০১৮ এ শেষ হওয়ার কথা থাকায় ২০১৮ সালের বাংলাদেশের রাষ্ট্রপতি নির্বাচন অনুষ্ঠিত হয় ১৮ ই ফেব্রুয়ারি ২০১৮ তারিখে।  এর আগে, ২৫ জানুয়ারি ২০১৮ তারিখে নির্বাচন কমিশন নির্বাচনের তফসিল ঘোষণা করে। রাষ্ট্রপতি আবদুল হামিদকে দ্বিতীয়বারের মতো ক্ষমতাসীন দল নির্বাচনের প্রার্থী হিসাবে মনোনীত করেছিল। অন্য কোনও প্রার্থী কমিশনে মনোনয়নপত্র জমা না দেওয়ায় হামিদকে নির্বাচন কমিশন রাষ্ট্রপতি ঘোষণা করে। তিনি ২৪ এপ্রিল ২০১৮-এ জাতীয় সংসদের স্পিকার স্পিকারের দ্বারা শপথ গ্রহণ করেছিলেন। তিনি বাংলাদেশের ইতিহাসে প্রথম রাষ্ট্রপতি যিনি পুনর্নির্বাচিত নির্বাচিত হন।  তথ্যসূত্র  বিষয়শ্রেণী:বাংলাদেশের রাষ্ট্রপতি নির্বাচন বিষয়শ্রেণী:বিনা প্রতিদ্বন্দ্বিতার নির্বাচন বিষয়শ্রেণী:২০১৮-এ বাংলাদেশ বিষয়শ্রেণী:২০১৮-এ বাংলাদেশে নির্বাচন
পূর্ণেন্দু বাসু একজন ভারতীয় রাজনীতিবিদ এবং পশ্চিমবঙ্গ সরকারের প্রাক্তন কৃষিমন্ত্রী। তিনি ২০১১ এবং ২০১৬ পশ্চিমবঙ্গ রাজ্য বিধানসভা নির্বাচনে রাজারহাট গোপালপুর কেন্দ্র থেকে নির্বাচিত একজন বিধায়কও ছিলেন। বর্তমানে তিনি পশ্চিমবঙ্গ স্টেট কাউন্সিল অফ টেকনিক্যাল অ্যান্ড ভোকেশনাল এডুকেশন ফর স্কিল ডেভেলপমেন্টের চেয়ারপার্সন ।   কর্মজীবন    রাজারহাট গোপালপুরের বিধায়ক  তিনি ২০১১ এবং ২০১৬ পশ্চিমবঙ্গ রাজ্য বিধানসভা নির্বাচনে রাজারহাট গোপালপুর কেন্দ্র থেকে নির্বাচিত বিধায়ক হিসেবে দায়িত্ব পালন করেন। এবং ২০২১ সালের নির্বাচনে অদিতি মুন্সির স্থলাভিষিক্ত হন।   পশ্চিমবঙ্গের মন্ত্রী  তিনি ২০১৪ সাল থেকে ২০১৭ সাল পর্যন্ত প্রথম মমতা বন্দ্যোপাধ্যায়ের মন্ত্রিসভায় পশ্চিমবঙ্গ সরকারের কৃষিমন্ত্রী হিসাবে দায়িত্ব পালন করেন, যখন তিনি আশিস বন্দ্যোপাধ্যায়ের স্থলাভিষিক্ত হন।  তিনি ২০১১ - ২০১৪ সালের মধ্যে পশ্চিমবঙ্গ সরকারের প্রথম মমতা ব্যানার্জি মন্ত্রিসভায় শ্রম মন্ত্রী হিসাবে দায়িত্ব পালন করেছিলেন এবং মলয় ঘটকের স্থলাভিষিক্ত হন।  তিনি ২০১১-২০১৬ সাল পর্যন্ত পশ্চিমবঙ্গ সরকারের কারিগরি শিক্ষা, প্রশিক্ষণ ও দক্ষতা উন্নয়ন মন্ত্রী হিসাবেও দায়িত্ব পালন করেন এবং অসীমা পাত্রের স্থলাভিষিক্ত হন এবং আবার ২০১৭ – ২০২১ থেকে হুমায়ুন কবির তার স্থলাভিষিক্ত হন।   তথ্যসূত্র    বহিঃসংযোগ    পশ্চিমবঙ্গ বিধানসভা  বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:১৯৫৩-এ জন্ম বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী
নিউজিল্যান্ড মহিলা ক্রিকেট দল নিউজিল্যান্ডের মহিলাদের জাতীয় ক্রিকেট দলের প্রতিনিধিত্বকারী দল এটি।New Zealand Cricket at www.nzcricket.co.nz হোয়াইট ফার্নস ডাকনামে এ দলটির পরিচিতি রয়েছে। নিউজিল্যান্ড মহিলা ক্রিকেট দল ১৯৩৫ সালে সর্বপ্রথম টেস্ট ক্রিকেট খেলায় অংশগ্রহণ করে। অভিষেক টেস্টে ইংল্যান্ড ক্রিকেট দলের বিপক্ষে তারা অবশ্য পরাজিত হয়েছিল। এরপর থেকে তারা কেবলমাত্র অস্ট্রেলিয়া ও দক্ষিণ আফ্রিকা দলের বিপক্ষে মাত্র দু’টি টেস্টে জয়লাভ করতে সক্ষম হয়।   ইতিহাস  ২০০০ সালের মহিলাদের বিশ্বকাপ ক্রিকেটের একদিনের প্রতিযোগিতায় শিরোপা জয়লাভ করে দলটি সবিশেষ কৃতিত্ব প্রদর্শন করে। এমিলি ড্রুমের অধিনায়কত্বে উত্তেজনাপূর্ণ চূড়ান্ত খেলায় অস্ট্রেলিয়া মহিলা দলকে মাত্র চার রানের ব্যবধানে পরাভূত করে এ সাফল্য লাভ করে দলটি। এছাড়াও দলটি বার্ষিক প্রতিযোগিতা হিসেবে অস্ট্রেলিয়া মহিলা দলের সাথে অংশগ্রহণ করে। এ সিরিজটি রোজ বোল সিরিজ নামে পরিচিত। ২০০৪ সালে ইংল্যান্ড সফরে নিউজিল্যান্ড মহিলা দল প্রথমবারের মতো ইংল্যান্ড পুরুষদের দলের বিপক্ষে টুয়েন্টি২০ আন্তর্জাতিকে অংশগ্রহণ করেছিল। সাম্প্রতিককালের ২০০৭/২০০৮ মৌসুমের রোজ বোল সিরিজে অস্ট্রেলিয়ার বিপক্ষে তারা ৩-২ ব্যবধানে পরাজিত হয়েছিল।   প্রতিযোগিতায় অংশগ্রহণের ইতিহাস    বিশ্বকাপ  ১৯৭৩: ৩য় স্থান ১৯৭৮: ৩য় স্থান ১৯৮২: ৩য় স্থান ১৯৮৮: ৩য় স্থান ১৯৯৩: রানার্স আপ ১৯৯৭: রানার্স আপ ২০০০: চ্যাম্পিয়ন ২০০৫: সেমি-ফাইনাল ২০০৯: রানার্স আপ ২০১৪: ৪র্থ স্থান   বর্তমান সদস্য   খেলোয়াড় বয়স ব্যাটিংয়ের ধরন বোলিংয়ের ধরন ঘরোয়া দল স্তর অধিনায়ক ও অল-রাউন্ডার সুজি বেটস    ডানহাতি  ডানহাতি মিডিয়াম-ফাস্ট  ওতাগো  ওডিআই, টুয়েন্টি২০ সহঃ অধিনায়ক ও অল-রাউন্ডার সোফি ডিভাইন    ডানহাতি  ডানহাতি মিডিয়াম-ফাস্ট  ওয়েলিংটন  ওডিআই, টুয়েন্টি২০ ব্যাটসম্যান নাতালাই ডড    ডানহাতি  ডানহাতি অফ ব্রেক  নর্দার্ন ডিস্ট্রিক্টস  ওডিআই, টুয়েন্টি২০ ম্যাডি গ্রিন    ডানহাতি  ডানহাতি অফ ব্রেক  অকল্যান্ড  ওডিআই, টুয়েন্টি২০ অ্যামি স্যাটার্থওয়েট    বামহাতি  ডানহাতি মিডিয়াম  ক্যান্টারবারি  ওডিআই, টুয়েন্টি২০ কেটি পার্কিন্স    ডানহাতি  ডানহাতি মিডিয়াম  অকল্যান্ড  ওডিআই, টুয়েন্টি২০ উইকেট-রক্ষক র‌্যাচেল প্রিস্ট    ডানহাতি   ওয়েলিংটন  ওডিআই, টুয়েন্টি২০সারা ম্যাকগ্লাশান    ডানহাতি   অকল্যান্ড  ওডিআই, টুয়েন্টি২০কেটি মার্টিন    ডানহাতি   ওতাগো  ওডিআই, টুয়েন্টি২০ অল-রাউন্ডার কেট ব্রডমোর    ডানহাতি  ডানহাতি মিডিয়াম   সেন্ট্রাল ডিস্ট্রিক্টস  ওডিআই, টুয়েন্টি২০ লেই কাস্পারেক    ডানহাতি  ডানহাতি অফ ব্রেক   ওতাগো  ওডিআই, টুয়েন্টি২০ আন্না পিটারসন    ডানহাতি  ডানহাতি মিডিয়াম   অকল্যান্ড  ওডিআই, টুয়েন্টি২০ পেস বোলার লি তাহুহু    ডানহাতি  ডানহাতি ফাস্ট-মিডিয়াম  ক্যান্টারবারি  ওডিআই, টুয়েন্টি২০ হান্নাহ রো    ডানহাতি  ডানহাতি মিডিয়াম  সেন্ট্রাল ডিস্ট্রিক্টস ওডিআই, টুয়েন্টি২০ থামসিন নিউটন   ডানহাতি  ডানহাতি মিডিয়াম  ক্যান্টারবারি  টুয়েন্টি২০ ফেলিসিটি লিডন-ডেভিস   ডানহাতি  ডানহাতি মিডিয়াম  নর্দার্ন ডিস্ট্রিক্টস  টুয়েন্টি২০ স্পিন বোলার জর্জিয়া গাই    ডানহাতি  ডানহাতি অফ ব্রেক  অকল্যান্ড  ওডিআই, টুয়েন্টি২০ ইরিন বার্মিংহাম   ডানহাতি  লেগ ব্রেক  ক্যান্টারবারি  ওডিআই, টুয়েন্টি২০ মরনা নিয়েলসন    ডানহাতি  স্লো লেফট-আর্ম অর্থোডক্স  ওতাগো  ওডিআই, টুয়েন্টি২০   তথ্যসূত্র    বহিঃসংযোগ   official website  বিষয়শ্রেণী:আন্তর্জাতিক ক্রিকেটে নিউজিল্যান্ড বিষয়শ্রেণী:জাতীয় নারী ক্রিকেট দল বিষয়শ্রেণী:নিউজিল্যান্ডে ক্রিকেট বিষয়শ্রেণী:নিউজিল্যান্ডের জাতীয় নারী ক্রীড়া দল
থাম্ব|মারিও কেম্পেস বনাম হলান্ডা মারিও কেম্পেস (জন্ম জুলাই ১৫, ১৯৫৪) একজন আর্জেন্টিনীয় ফুটবলার। তিনি আর্জেন্টিনার পক্ষে স্ট্রাইকার হিসেবে খেলে ৪৩ ম্যাচে ২০টি গোল করেন। তিনটি বিশ্বকাপ ফুটবল প্রতিযোগিতায় (১৯৭৪, ১৯৭৮ এবং ১৯৮২) তিনি অংশ নেন। তিনি ১৯৭৮ বিশ্বকাপ ফুটবলের সর্বোচ্চ গোলদাতা ছিলেন। ওই বিশ্বকাপে আর্জেন্টিনাকে চ্যাম্পিয়ন করার পেছনে তার ছিল মুখ্য অবদান।  বহিঃসংযোগ  বিষয়শ্রেণী:১৯৫৪-এ জন্ম বিষয়শ্রেণী:এরকুলেস ফুটবল ক্লাবের খেলোয়াড় বিষয়শ্রেণী:ভালেনসিয়া ফুটবল ক্লাবের খেলোয়াড় বিষয়শ্রেণী:পিচিচি ট্রফি বিজয়ী বিষয়শ্রেণী:লা লিগার খেলোয়াড় বিষয়শ্রেণী:কোর্দোবা প্রদেশের (আর্জেন্টিনা) ক্রীড়াবিদ বিষয়শ্রেণী:আর্জেন্টিনীয় প্রবাসী পুরুষ ফুটবলার বিষয়শ্রেণী:১৯৭৫ কোপা আমেরিকার খেলোয়াড় বিষয়শ্রেণী:জীবিত ব্যক্তি বিষয়শ্রেণী:ক্লাব আতলেতিকো রিভার প্লেতের ফুটবলার বিষয়শ্রেণী:ফিফা ১০০ বিষয়শ্রেণী:ফিফা বিশ্বকাপ বিজয়ী খেলোয়াড় বিষয়শ্রেণী:১৯৭৪ ফিফা বিশ্বকাপের খেলোয়াড় বিষয়শ্রেণী:১৯৭৮ ফিফা বিশ্বকাপের খেলোয়াড় বিষয়শ্রেণী:১৯৮২ ফিফা বিশ্বকাপের খেলোয়াড় বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:ইতালীয় বংশোদ্ভূত আর্জেন্টিনীয় ব্যক্তি বিষয়শ্রেণী:আর্জেন্টিনীয় ফুটবল ম্যানেজার বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:অস্ট্রীয় ফুটবল বুন্দেসলিগার খেলোয়াড় বিষয়শ্রেণী:অস্ট্রিয়ায় প্রবাসী ফুটবলার বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:কর্দোবা প্রদেশের (আর্জেন্টিনা) ফুটবলার
thumb|সিম্যুলেশনে লেমুনার প্রবাহ প্রবাহী পদার্থ হচ্ছে এমন একটি বস্তু যা ব্যাবর্তন পীড়ন রোধ করতে পারে না, যার ফলে এর প্রভাবে অবিরাম বিকৃত হতে থাকে। ব্যাবর্তন পীড়নের মান খুব কম হলেও অনুরূপ বিকৃতি ঘটবে। এই ব্যাবর্তন পীড়ন প্রবাহীর সচল অবস্থায় বিদ্যমান থাকতে পারে। তবে প্রবাহীতে ব্যাবর্তন পীড়ন থাকতে হলে এতে সান্দ্রতা থাকতে হবে। বাস্তব ক্ষেত্রে সব প্রবাহীরই কিছু না কিছু সান্দ্রতা আছে। যদি প্রবাহীতে সান্দ্রতা না থাকে তবে সেই প্রবাহীকে আদর্শ প্রবাহী বলে। আদর্শ প্রবাহীতে স্থির বা সচল কোন অবস্থাতেই ব্যাবর্তন পীড়ন থাকতে পারেনা।  গ্যাস এবং তরল এই দুই ভাগে প্রবাহীকে ভাগ করা যায়। গ্যাস এবং তরলের মধ্য প্রধান পার্থক্য হচ্ছে এই যে, বাস্তব ক্ষেত্রে তরল পদার্থ অসংনম্য, কিন্তু সব গ্যাসই সংনম্য এবং তরল পদার্থ একটি নির্দিষ্ট আয়তন দখল করে এবং এর উন্মুক্ত পৃষ্ঠদেশ থাকে, কিন্ত নির্দিষ্ট ভরের কিছু গ্যাস যদি কোন পাত্রে রাখা যায়, তাহলে এটি প্রসারিত হয়ে পাত্রের  সমস্ত অংশই দখল করে।   প্রবাহীর গুণাবলী  প্রবাহী নিম্নলিখিত গুণাবলী প্রদর্শন করে:  সান্দ্রতা  ঘনত্ব  আপেক্ষিক ওজন  আপেক্ষিক গুরুত্ব  বাস্পীয় চাপ  পৃষ্ঠটান  সংনম্যতা বা স্থিতিস্থাপকতা  কৈশিকতা বা কৈশিক ক্রিয়া   আরও দেখুন   পদার্থ  তরল  গ্যাস   তথ্যসূত্র    ইসলাম, কামরুল; ইসলাম, ওবায়দুল (১৯৮৯)। ফ্লুয়িড বলবিদ্যা। ঢাকা: বাংলা একাডেমী, প্রথম মুদ্রণ। পৃষ্ঠা ১-১৩।  বিষয়শ্রেণী:গ্যাস বিষয়শ্রেণী:তরল পদার্থ বিষয়শ্রেণী:প্রবাহী গতিবিজ্ঞান
চার্লিন সভার্ৎস (; জন্ম: ১৫ জানুয়ারি ২০০১) হলেন একজন জার্মান তীরন্দাজ, যিনি জার্মানির প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  সভার্ৎস জার্মানির হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন চার্লিন সভার্ৎস ২০০১ সালের ১৫ই জানুয়ারি তারিখে জার্মানির নুর্নবার্গে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন তিনি ২০২০ সালে টোকিওতে অনুষ্ঠিত গ্রীষ্মকালীন অলিম্পিকে জার্মানির প্রতিনিধিত্ব করেছেন এবং নারীদের দলগত প্রতিযোগিতায় ব্রোঞ্জ পদক জয়লাভ করেছেন। তিনি তুরস্কের আন্তালিয়ায় অনুষ্ঠিত ২০২১ ইউরোপীয় তীরন্দাজী চ্যাম্পিয়নশিপে নারীদের দলগত প্রতিযোগিতায় রৌপ্য পদক জয়লাভ করেছিলেন।  সভার্ৎস জার্মানির প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ২১টি ১০ পয়েন্ট অর্জন করে সর্বমোট ৬৩৯ পয়েন্ট নিয়ে তিনি ৪৫তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ২০তম স্থান অধিকারী মেক্সিকোর আনা পাউলা ভাসকেসের মুখোমুখি হয়েছিলেন, যেখানে তিনি ৬–৪ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ৩২ জনের পর্বে জন হুন-ইয়ংয়ের কাছে ৭–১ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  এছাড়াও তিনি কাটারিনা বাউয়ার এবং মিশেল ক্রোপেনের সাথে জার্মান দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৭৭টি ১০ পয়েন্ট অর্জন করে সর্বমোট ১৯৬৫ পয়েন্ট নিয়ে ৬ষ্ঠ স্থান অধিকার করেছিল। অতঃপর প্রাথমিক পর্বে তারা মেক্সিকোর কাছে ৫–১ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।  তথ্যসূত্র  বহিঃসংযোগ     বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান নারী তীরন্দাজ বিষয়শ্রেণী:জার্মানির অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ বিষয়শ্রেণী:২০২০ গ্রীষ্মকালীন অলিম্পিকের তীরন্দাজ বিষয়শ্রেণী:২০২০ গ্রীষ্মকালীন অলিম্পিকের প্রতিযোগী বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:তীরন্দাজীতে অলিম্পিক পদক বিজয়ী বিষয়শ্রেণী:২০২৩ ইউরোপিয়ান গেমসের তীরন্দাজ বিষয়শ্রেণী:বিশ্ব তীরন্দাজী চ্যাম্পিয়নশিপের পদক বিজয়ী বিষয়শ্রেণী:অলিম্পিক ব্রোঞ্জপদক বিজয়ী জার্মান
খোর্দাদ (পারস্য: خرداد ভাষায় ) ইরান থেকে প্রকাশিত একটি ফার্সি ভাষার সংবাদপত্র ছিল।   ইতিহাস এবং প্রোফাইল  খোর্দাদের প্রকাশক ছিলেন আবদুল্লাহ নূরী।  ১৯৯৯ সালের নভেম্বরে এটি ইরানের বিশেষ আদালত বন্ধ করে দিয়েছিল  এবং এর প্রকাশক এবং প্রধান সম্পাদক আবদুল্লাহ নূরীকে ২৭ নভেম্বর ১৯৯৯-এ পাঁচ বছরের কারাদন্ডে দণ্ডিত করেছিল।  খোর্দাদ ছিল তেহরান ভিত্তিক।    আরো দেখুন    ইরানের সংবাদপত্রের তালিকা    তথ্যসূত্র   বিষয়শ্রেণী:ফার্সি ভাষার সংবাদপত্র বিষয়শ্রেণী:ইরানের বিলুপ্ত সংবাদপত্র
পলাশী (পুরনো ইংরেজি নাম: Plassey) ভারতের পশ্চিমবঙ্গ রাজ্যের নদিয়া জেলার সদর শহর কৃষ্ণনগরের প্রায় ৫০ কিলোমিটার উত্তরে ভাগীরথী নদীর তীরে অবস্থিত একটি গ্রাম (অধুনা সেন্সাস টাউন)। ১৭৫৭ সালে এই গ্রামেই বিখ্যাত পলাশীর যুদ্ধ হয়েছিল। বর্তমানে পলাশী একটি গ্রাম পঞ্চায়েত ও বাণিজ্যকেন্দ্র। পলাশীর কাছাকাছি উল্লেখযোগ্য শহর মুর্শিদাবাদের বেলডাঙা।   যোগাযোগ  শিয়ালদহ - লালগোলা লাইনে পলাশী নদীয়া জেলার শেষ স্টেশন। কলকাতা হতে একাধিক লালগোলা প্যাসেঞ্জার, ভাগিরথী এক্সপ্রেস বা হাজারদুয়ারী এক্সপ্রেস/ধনধান্য এক্সপ্রেস পলাশীর ওপর দিয়ে যায়। ৩৪ নং জাতীয় সড়ক পলাশীর প্রধান রাস্তা। উত্তরবঙ্গ ও দক্ষিণবঙ্গের সংযোগকারী এই মূল সড়কপথ ধরেও পলাশী আসা যায়। থাম্ব|পলাশী রেলওয়ে স্টেশন   ইতিহাস  ১৭৫৭ সালের ২৩শে জুন পলাশীর আমবাগানে মুর্শিদাবাদের নবাব সিরাজদ্দৌলার সঙ্গে রবার্ট ক্লাইভের নেতৃত্বাধীন ব্রিটিশ ইস্ট ইন্ডিয়া কোম্পানির যুদ্ধ হয়। এই যুদ্ধ পলাশীর যুদ্ধ নামে পরিচিত। এই যুদ্ধে জয়লাভ করে ইংরেজরা আস্তে আস্তে সারা ভারতে নিজেদের আধিপত্য বিস্তার করতে শুরু করে। পলাশীর যুদ্ধই পলাশী গ্রামকে ঐতিহাসিকভাবে গুরুত্বপূর্ণ করে তোলে। ইংরেজ রাজত্বে পলাশী বাংলা প্রদেশের (অধুনা পশ্চিমবঙ্গের) নদিয়া জেলার অন্তর্ভুক্ত হয়।Plassey - Imperial Gazetteer of India, v. 20, p. 156. যুদ্ধের স্মৃতিতে পলাশীতে একটি স্তম্ভ প্রোথিত করা হয় যা পলাশী মনুমেন্ট নামে পরিচিত।  ১৯৯৮ সালে স্থানীয় চিনিকলের মালিক খৈতান গোষ্ঠী এই গ্রামের নাম পালটে "খৈতান নগর" রাখার চেষ্টা করে। কিন্তু স্থানীয় সংবাদপত্র ও বুদ্ধিজীবীরা এর প্রতিবাদ জানালে তারা সেই পরিকল্পনা ত্যাগ করতে বাধ্য হয়।   ভূগোল  পলাশীর ভৌগোলিক অবস্থান ।Falling Rain Genomics, Inc - Plassey সমুদ্রপৃষ্ঠ থেকে এই অঞ্চলের উচ্চতা । ভাগীরথী নদীর অপর প্রান্তে মুর্শিদাবাদ জেলার বাজারসাউ গ্রামটি অবস্থিত। তার ১১ কি.মি. দূরে রয়েছে বড়চাঁদঘর ঠাকুর পাড়া গ্রাম।   নামকরণ  পলাশী নামটি এসেছে লাল রঙের ফুল পলাশ থেকে।   তথ্যসূত্র    বহিঃসংযোগ   Map of West Bengal - Government of West Bengal  The battle of Palashi - Banglapedia  The world's first multinational - The New Statesman   বিষয়শ্রেণী:নদিয়া জেলার শহর ও নগর বিষয়শ্রেণী:পশ্চিমবঙ্গের ইতিহাস বিষয়শ্রেণী:ভারতের ঐতিহাসিক স্থান বিষয়শ্রেণী:নদিয়া জেলার গ্রাম
১৯৯৭ সালের Dieter Nohlen, Florian Grotz & Christof Hartmann (2001) Elections in Asia: A data handbook, Volume I, p148  ৪ নভেম্বর জর্ডানে সাধারণ নির্বাচন অনুষ্ঠিত হয়। প্রধান বিরোধী দলগুলি তাদের বয়কট করেছিল, Nohlen et al., p151 এবং স্বতন্ত্ররা ৮০টি আসনের মধ্যে ৭৫টিতে জয়লাভ করেছিল। ভোটারের উপস্থিতি ছিল ৪৪.৭%।  ফলাফল   তথ্যসূত্র   বিষয়শ্রেণী:১৯৯৭-এ এশিয়ায় নির্বাচন ১৯৯৭ বিষয়শ্রেণী:১৯৯৭-এ জর্ডান
নলছাটা রেলওয়ে স্টেশন বাংলাদেশের ঢাকা বিভাগের গাজীপুর জেলার কালীগঞ্জ উপজেলায় অবস্থিত একটি রেলওয়ে স্টেশন।  ইতিহাস ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। ১৯০৩ সালে আসাম-বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয়। ১৯০৫ সালে এই লাইনটি সরকার কিনে নেয়, এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়। টঙ্গী-ভৈরব-আখাউড়ার মধ্যে রেললাইন স্থাপিত হয় ১৯১০ থেকে ১৯১৪ সালের মধ্যে। টঙ্গী-আখাউড়া লাইনের স্টেশন হিসেবে নলছাটা  রেলওয়ে স্টেশন তৈরি করা হয়।  পরিষেবা নলছাটা রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো: সূবর্ণ এক্সপ্রেস মহানগর প্রভাতী\গোধুলী এক্সপ্রেস পারাবত এক্সপ্রেস উপকূল এক্সপ্রেস জয়ন্তিকা এক্সপ্রেস মহানগর এক্সপ্রেস এগারো সিন্ধুর প্রভাতী এক্সপ্রেস এগারো সিন্ধুর গোধুলী এক্সপ্রেস উপবন এক্সপ্রেস তূর্ণা এক্সপ্রেস কালনী এক্সপ্রেস কিশোরগঞ্জ এক্সপ্রেস সোনার বাংলা এক্সপ্রেস ঈশা খাঁ এক্সপ্রেস কর্ণফুলী এক্সপ্রেস সুরমা মেইল ঢাকা\চট্টগ্রাম মেইল ঢাকা\নোয়াখালী এক্সপ্রেস কুমিল্লা কমিউটার তিতাস এক্সপ্রেস চট্টলা এক্সপ্রেস  তথ্যসূত্র  বিষয়শ্রেণী:গাজীপুর জেলার রেলওয়ে স্টেশন
জ‍্যঁ-মিশেল স্যাভেয়ঁ (১৯ সেপ্টেম্বর ১৯৩৩ – ১৬ আগস্ট ২০২০) ছিলেন একজন ফরাসি রসায়নবিদ যিনি ইলেক্ট্রোকেমিস্ট্রিতে বিশেষজ্ঞ ছিলেন। তিনি ২০০০ সালে ফরাসি বিজ্ঞান একাডেমির সদস্য এবং ২০০১ সালে ন্যাশনাল একাডেমি অফ সায়েন্সেসের বিদেশী সহযোগী নির্বাচিত হন। তিনি রসায়ন সাহিত্যে ৪০০ টিরও বেশি পিয়ার-রিভিউ নিবন্ধ প্রকাশ করেছেন।   জীবনী  রেন-এ জন্মগ্রহণ করে, জ‍্যঁ-মিশেল স্যাভেয়ঁ ১৯৫৮ সালে স্নাতক হন এবং ১৯৬৬ সালে ইকোলে নর্মাল সুপারিউরে পিএইচডি করেন। ১৯৭১ সালে তিনি প্যারিস ডিডেরট বিশ্ববিদ্যালয়ে চলে যান যেখানে তিনি ল্যাবরেটোয়াহ ডি'ইলেক্ট্রোচিমি মোলেকুলেয়াহ প্রতিষ্ঠা করেন। তিনি এই বিশ্ববিদ্যালয়ের তড়িৎ-রসায়নের একজন এমিরেটাস অধ্যাপকের পাশাপাশি একজন এমিরেটাস সিএনআরএস গবেষণা পরিচালক ছিলেন। তার ৫০০টিরও বেশি প্রকাশনার আছে।   প্রধান অবদান  জ‍্যঁ-মিশেল স্যাভেয়ঁ-এর বৈজ্ঞানিক কার্যকলাপ একটি নতুন শৃঙ্খলা - আণবিক তড়িৎ-রসায়নের ভিত্তি এবং বিকাশের রূপরেখা দিয়েছে। আণবিক তড়িৎ-রসায়ন, তড়িৎ-রসায়ন দ্বারা অর্জিত জ্ঞানকে রসায়ন এবং জৈব রসায়নের বিভিন্ন ক্ষেত্রে স্থানান্তরিত করেছে, বিশেষ করে ইলেক্ট্রন এবং প্রোটন স্থানান্তরের রসায়ন, মুক্ত মূলক রসায়ন, রাসায়নিক প্রতিক্রিয়া তত্ত্ব, সমন্বয় রসায়ন, আলোক রসায়ন, কঠিন পদার্থ-রসায়ন, এনজাইমোলজি এবং ক্যাটালজি। ছোট অণুগুলোর, বিশেষত যারা সমসাময়িক শক্তির চ্যালেঞ্জগুলো সমাধানের সাথে জড়িত।   পুরস্কার    প্রিক্স লুই আনসেল দে লা সোসিয়েটি চিমিক ডি ফ্রান্স (১৯৬৬)  মেডাই দ'আরজঁ দু সিএনআরএস (১৯৭৬)  রয়্যাল সোসাইটি অফ কেমিস্ট্রির ফ্যারাডে মেডেল (১৯৮৩)  মেদাগ্লিয়া লুইগি রিকোবোনি (১৯৮৩)  অ্যাকাডেমি দে সায়েন্সেসের প্রিক্স এমিল জংফ্লেইশ (১৯৮৯)  চার্লস এন. রেইলি পুরস্কার (১৯৯০)   ইলেক্ট্রোকেমিক্যাল সোসাইটির অলিন প্যালাডিয়াম পুরস্কার (১৯৯৩) Olin Palladium award recipients  মেদাগ্লিয়া লুইগি গালভানি ডেলা সোসিয়েটা চিমিকা ইতালিয়ানা (১৯৯৭)  ইলেক্ট্রোকেমিক্যাল সোসাইটির ম্যানুয়েল বাইজার পুরস্কার (২০০২)   রয়্যাল অস্ট্রেলিয়ান কেমিক্যাল ইনস্টিটিউটের ব্রুনো ব্রেয়ার মেডেল (২০০৫)   ক্যালিফোর্নিয়া ইনস্টিটিউট অফ টেকনোলজিতে বিশিষ্ট ফেয়ারচাইল্ড স্কলার (১৯৮৮)  অস্কার কে. রাইস চ্যাপেল হিলের উত্তর ক্যারোলিনা বিশ্ববিদ্যালয়ের বিশিষ্ট লেকচারার (১৯৯৫)  আরবানা-চ্যাম্পেইনের ইলিনয় বিশ্ববিদ্যালয়ের বিশিষ্ট প্রভাষক নেলসন লিওনার্ড (১৯৯৯)  কর্নেল বিশ্ববিদ্যালয়ের লেকচারার বেকার (২০০২) George Fisher Baker non-resident lecturers  মেমব্রে ডি ল'একাডেমি দেস সায়েন্সেস (২০০০)   মার্কিন যুক্তরাষ্ট্রের ন্যাশনাল একাডেমি অফ সায়েন্সেসের বিদেশী সহযোগী (২০০১)।  এয়ার লিকুইড এসেনশিয়াল মলিকিউলস চ্যালেঞ্জ (২০১৬) Air Liquide announces the winners of the “Essential Molecules Challenge”   গ্রন্থপঞ্জি             তথ্যসূত্র    বহি সংযোগ    Laboratoire d'Électrochimie Moleculaire  প্রকাশনার তালিকা (1958-এখন পর্যন্ত)   বিষয়শ্রেণী:ফরাসি বিজ্ঞান একাডেমির সদস্য বিষয়শ্রেণী:২০২০-এ মৃত্যু বিষয়শ্রেণী:১৯৩৩-এ জন্ম
চিরিরবন্দর থানা বাংলাদেশের দিনাজপুর জেলার অন্তর্গত চিরিরবন্দর উপজেলার একটি থানা।   পটভূমি  ১৯১৪ খ্রিস্টাব্দে চিরিরবন্দর থানা প্রতিষ্ঠা লাভ করে।   প্রশাসনিক এলাকাসমূহ  চিরিরবন্দর উপজেলার ১২টি ইউনিয়নের প্রশাসনিক কার্যক্রম চিরিরবন্দর থানার অধীন।  ইউনিয়নসমূহ:  ১নং নশরতপুর  ২নং সাতনালা  ৩নং ফতেজংপুর  ৪নং ইসবপুর  ৫নং আব্দুলপুর  ৬নং অমরপুর  ৭নং আউলিয়াপুকুর  ৮নং সাইতারা  ৯নং ভিয়াইল  ১০নং পুনট্টি  ১১নং তেঁতুলিয়া  ১২নং আলোকডিহি   আরও দেখুন   চিরিরবন্দর উপজেলা  দিনাজপুর জেলা   তথ্যসূত্র    বহিঃসংযোগ   বিষয়শ্রেণী:দিনাজপুর জেলার থানা বিষয়শ্রেণী:চিরিরবন্দর উপজেলা